ตลาดหุ้นยุโรปเปิดตลาดร่วง จับตาตะวันออกกลาง-ข้อมูลแรงงานสหรัฐ
ตลาดหุ้นยุโรปเปิดตลาดวันนี้ร่วงลง ขณะที่หุ้นลอนดอน สต็อก เอ็กซ์เชนจ์ รูดลงถึง 8% โดยดัชนี Stoxx Europe 600 ปรับลง 1% แตะ 394.12 เมื่อเวลาประมาณ 8.10 น.ตามเวลาลอนดอน
26 มี.ค. 2558

ผู้สื่อข่าวรายงานว่า ตลาดหุ้นยุโรปเปิดตลาดวันนี้ร่วงลง ขณะที่หุ้นลอนดอน สต็อก เอ็กซ์เชนจ์ รูดลงถึง 8% โดยดัชนี Stoxx Europe 600 ปรับลง 1% แตะ 394.12 เมื่อเวลาประมาณ 8.10 น.ตามเวลาลอนดอน ดัชนี CAC-40 ตลาดหุ้นฝรั่งเศสเปิดวันนี้ที่ 4,992.55 จุด ลดลง 28.44 จุด หรือ 0.57% และดัชนี DAX ตลาดหุ้นเยอรมันเปิดวันนี้ที่ 11,736.34 จุด ลดลง 128.98 จุด หรือ 1.09%
ขณะที่หุ้นรอยัล แบงก์ ออฟ สก็อตแลนด์ ปรับตัวลง 0.6%
สำหรับข้อมูลเศรษฐกิจสหรัฐที่นักลงทุนจับตาและจะมีการเปิดเผยคืนนี้ ได้แก่ จำนวนผู้ขอรับสวัสดิการว่างงานครั้งแรกรายสัปดาห์ ส่วนสถานการณ์ในตะวันออกกลางก็ยังเป็นที่สนใจของนักลงทุน ภายหลังเกิดเหตุโจมตีกลุ่มก่อการร้ายในเยเมนโดยซาอุดิอาระเบียและประเทศพันธมิตรในอ่าวอาหรับ